ಏಪ್ರಿಲ್ 2004ರಲ್ಲಿ, ಈಕ್ವಿಟೆಬಲ್ ಲೈಫ್ ಎಂಬ ಯುಕೆ ವಿಮಾ ಕಂಪನಿಯು, ತನ್ನ ಪಾಲಿಸಿಗಳನ್ನು ಹೊಂದಿರುವವರಿಗೆ ಕಡ್ಡಾಯವಾಗಿ ವಾರ್ಷಿಕ ವೇತನ ನೀಡಬೇಕೆಂದು ಹೌಸ್ ಆಫ್ ಲಾರ್ಡ್ಸ್ ನವರು ನೀಡಿದ ತೀರ್ಪಿನಿಂದ ನೆಲಕಚ್ಚುವ ಮಟ್ಟಕ್ಕೆ ಬಂದುದರಿಂದ EY ಮೇಲೆ ದಾವೆ ಹೂಡಿತು. EY ತನ್ನ ಲೆಕ್ಕಪರಿವೀಕ್ಷಣ ಜವಾಬ್ದಾರಿಯನ್ನು ಅಲಕ್ಷ್ಯ ಮಾಡಿತು ಎಂದ ಈಕ್ವಿಟೆಬಲ್ £2.6ಬಿಲಿಯನ್ ಮೊತ್ತವನ್ನು ಪರಿಹಾರಧನವಾಗಿ ನೀಡಬೇಕೆಂಬ ಬೇಡಿಕೆ ಮುಂದೊಡ್ಡಿತು. ಈಕ್ವಿಟೆಬಲ್ 2005ರಲ್ಲಿ ದಾವೆಯನ್ನು ಕೈಬಿಟ್ಟಿತು ಮತ್ತು ಎರಡೂ ಪಕ್ಷಗಳು ತಮ್ಮ ದಾವೆಯ ವೆಚ್ಚವನ್ನು ತಾವೇ ಭರಿಸುವುದೆಂಬ ತೀರ್ಮಾನ ಕೈಗೊಳ್ಳಲಾಯಿತು. EY ಈ ಮೊಕದ್ದಮೆಯನ್ನು "ಸಂಬಂಧಿಸಿದ ಎಲ್ಲರ ಸಮಯ, ದುಡ್ಡು ಮತ್ತು ಸಂಪನ್ಮೂಲಗಳು ವೃಥಾ ಹಾಳಾಗಲು ಕಾರಣವಾದುದಷ್ಟೆ" ಎಂದು ಬಣ್ಣಿಸಿತು."
===ಆಂಗ್ಲೋ ಐರಿಷ್ ಬ್ಯಾಂಕ್
ಜನವರಿ 2009ರಲ್ಲಿ, ಆಂಗ್ಲೋ ಐರಿಷ್ ಬ್ಯಾಂಕ್ ಗೋಪ್ಯ ಸಾಲ ವಿವಾದದಲ್ಲಿ, ಆ ಕಂಪನಿಯ ಅಧ್ಯಕ್ಷರಾದ ಸೀನ್ ಫಿಟ್ಝ್ ಪ್ಯಾಟ್ರಿಕ್ ಗೆ ನೀಡಿದಂತಹ ಬೃಹತ್ ಮೊತ್ತದ ಸಾಲಗಳನ್ನು ಲೆಕ್ಕಶೋಧನಾ ಸಮಯದಲ್ಲಿ ಪತ್ತೆ ಹಚ್ಚಲಾಗದುದಕ್ಕೆ EY ರಾಜಕಾರಣಿಗಳು ಹಾಗೂ ಆಂಗ್ಲೋ ಐರಿಷ್ ಕಂಪನಿಯ ಪಾಲುದಾರರಿಂದ ಟೀಕೆಗೆ ಒಳಗಾಯಿತು. ಆ ಕಂಪನಿಯ ಷೇರುಗಳು ಸುಮಾರು 99%ದಷ್ಟು ಇಳಿದುಬಿಟ್ಟವು; ಕಡೆಗೆ ಐರಿಷ್ ಸರ್ಕಾರವೇ ಆ ಬ್ಯಾಂಕ್ ನ ಸಂಪೂರ್ಣ ಸ್ವಾಮ್ಯವನ್ನು ವಹಿಸಬೇಕಾಯಿತು. ಆಗಿನ ಫೈನಾನ್ಷಿಯಲ್ ರೆಗ್ಯುಲೇಟರ್ ನ ಪ್ರಧಾನ ಕಾರ್ಯಕಾರಿ ನಿರ್ದೇಶಕರು ಒಂದು ಪಾರ್ಲಿಮೆಂಟರಿ ಸಭಯನ್ನುದ್ದೇಶಿಸಿ ಮಾತನಾಡುತ್ತಾ "ಈ ವಿಧದ ಹಾಗೂ ಈ ಪ್ರಮಾಣದ ವಿಷಯಗಳು ಬಾಹ್ಯದ ಲೆಕ್ಕಶೋಧಕರ ಕಣ್ಣಿಗೆ ಬಿದ್ದೇ ಬೀಳುತ್ತವೆ ಎಂದು ಯಾವ ದಡ್ಡನೂ ಸಹ ಹೇಳಬಲ್ಲ" ಎಂದು ಹೇಳಿಕೆ ನೀಡಿದರು. EY, ವಕೀಲರ ಸಲಹೆಯ ಮೇರೆಗೆ, ಈ ಸಮಿತಿಯ ಮುಂದೆ ಹಾಜರಾಗಲು ನಿರಾಕರಿಸಿತು. ತಾವು ಮಾಧ್ಯಮದ ಚರ್ಚಾ ವಸ್ತುವಾಗಿ ಎಲ್ಲೆಡೆ ಪಸರಿಸುವುದನ್ನು ಬಯಸದ ಕಾರಣ ಸಮಿತಿಯ ಮುಂದೆ ಹಾಜರಾಗಲಿಲ್ಲವೆಂದು EY ನಂತರದ ದಿನಗಳಲ್ಲಿ ಹೇಳಿಕೆ ನೀಡಿತು. "ಆಂಗ್ಲೋ-ಐರಿಷ್ ನಲ್ಲಿ ನಿರ್ದೇಶಕರಿಗೆ ನೀಡಲಾದ ಸಾಲವನ್ನು ಯಾವ ಪರಿಸ್ಥಿತಿಗೆ ಸಿಲುಕಿ ನೀಡಲಾಯಿತು" ಹಾಗೂ ಅದರ ಲೆಕ್ಕ ಶೋಧಕರಾದ EYನವರ ಪಾತ್ರ ತತ್ಸಂಬಂಧಿತವಾಗಿ ಎಂತಹುದು ಎಂಬುದನ್ನು ತನಿಖೆ ಮಾಡಲು ಮಾಜಿ ಕಂಪ್ರ್ಟೋಲರ್ ಆಗೂ ಆಡಿಟರ್ ಜನರಲ್ ಆದ ಜಾನ್ ಪರ್ಸೆಲ್ ರವರನ್ನು ದ ಚಾರ್ಟರ್ಡ್ ಅಕೌಂಟೆಂಟ್ಸ್ ರೆಗ್ಯುಲೇಟರಿ ಬೋರ್ಡ್ ನೇಮಿಸಿತು.
ಪೂರ್ವ ಇತಿಹಾಸ
ಸನ್ಸ್ ಆಫ್ ಗ್ವಾಲಿಯಾ
ಈಕ್ವಿಟೆಬಲ್ ಲೈಫ್
ಜಾಗತಿಕ ರೂಪರೇಷೆ